**ΑΥΞΗΣΗ ΡΗΜΑΤΟΣ**

Σε μερικά ρήματα, κατά την κλίση τους, στον παρατατικό και στον αόριστο προστίθεται στην αρχή ένα επιπλέον γράμμα το **έ**, (ένα μόρφημα, όπως λέγεται) που το ονομάζουμε **αύξηση**.

|  |  |  |  |  |  |
| --- | --- | --- | --- | --- | --- |
| **Ενεστώτας** | **παρατατικός** | **αόριστος** | **ενεστώτας** | **παρατατικός** | **αόριστος** |
| πιάνωπιάνειςπιάνειπιάνουμεπιάνετεπιάνουν | **έ**πιανα**έ**πιανες**έ**πιανεπιάναμεπιάνατε**έ**πιαναν | **έ**πιασα**έ**πιασες**έ**πιασεπιάσαμεπιάσατε**έ**πιασαν | ιδρύωιδρύειςιδρύειιδρύουμειδρύετειδρύουν | ίδρυαίδρυεςίδρυειδρύαμειδρύατείδρυαν | ίδρυσαίδρυσεςίδρυσειδρύσαμειδρύσατείδρυσαν |

Από τα παραδείγματα παρατηρούμε ότι:

* η αύξηση μπαίνει μόνο όταν τονίζεται, π.χ. **έ**πιανα,**έ**πιανες, **έ**πιανε, **έ**πιαναν,ενώ χάνεται όταν δεν τονίζεται, π.χ. πιάναμε, πιάνατε.
* η αύξηση μπαίνει όταν το ρήμα αρχίζει από σύμφωνο (πιάνω), ενώ δεν μπαίνει όταν το ρήμα αρχίζει από φωνήεν ή δίψηφο (αυ, ευ κ.τ.λ.), π.χ. ιδρύω > ίδρυα, εύχομαι > ευχόμουν(α), αισθάνομαι > αισθανόμουν(α).
* η αύξηση βρίσκεται στην αρχή του ρήματος (**έ**πιανα, **έ**πιασα) και λέγεται **εξωτερική** **αύξηση**
* Όταν το ρήμα είναι σύνθετο (**διαγράφω**) η αύξηση μπαίνει ανάμεσα στο α' και β΄ συνθετικό (δι-έγραφα ). Στην περίπτωση αυτή η αύξηση ονομάζεται **εσωτερική αύξηση**.

|  |  |  |
| --- | --- | --- |
| **ενεστώτας**διαγράφωδιαγράφειςδιαγράφειδιαγράφουμεδιαγράφετεδιαγράφουν | **παρατατικός**δι**έ**γραφαδι**έ**γραφεςδι**έ**γραφεδιαγράφαμεδιαγράφατεδι**έ**γραφαν | **αόριστος**δι**έ**γραψαδι**έ**γραψεςδι**έ**γραψεδιαγράψαμεδιαγράψατεδι**έ**γραψαν |

**Προσοχή**: Η αύξηση μπαίνει μόνο στην οριστική και χάνεται στις άλλες εγκλίσεις. **Πολύ συχνά ακούμε αντί του σωστού τύπου της προστακτικής διάγραψε, τον τύπο διέγραψε**.

|  |
| --- |
| **αόριστος** |
| οριστική | υποτακτική | προστακτική |
| δι**έ**γραψαδι**έ**γραψεςδι**έ**γραψεδιαγράψαμεδιαγράψατεδι**έ**γραψαν | να δι**α**γράψωνα δι**α**γράψειςνα δι**α**γράψεινα δι**α**γράψουμενα δι**α**γράψετενα δι**α**γράψουν |  δι**ά**γραψε  διαγρ**ά**ψτε |

**ΕΞΑΙΡΕΣΕΙΣ**

**α)** ρήματα που αρχίζουν από σύμφωνο. Υπάρχουν μερικά ρήματα που παίρνουν -**ή**- ως αύξηση: θέλω > **ή**θελα, ξέρω > **ή**ξερα, πίνω > **ή**πια, βρίσκω > έβρισκα ή **ή**βρα

**β)** ρήματα που αρχίζουν από φωνήεν: έχω > **εί**χα, έρχομαι > **ή**ρθα, είμαι > **ή**μουν και το ρήμα *υπάρχω* που παίρνει εσωτερικά αύξηση: υπάρχω > υπ**ή**ρχα.